Panka röövinud mehed kandsid maske.
Keegi ei näinud nende nägusid.
Mis tapetusse puutub, siis mõrvarelva pole leitud.
Sinu riietel pole püssirohu jälgi.
Hoolimata sulle antud keretäiest,
olid sind vahistanud politseinikud tunnistajaks vaid sellele,
et üritasid ohvrit elustada.
Nad ei saa sind pangaga siduda. Nad ei saa sind relvaga siduda.
Nad ei saa sind isegi rahaga siduda.
Mis ta nimi oli?
Võmmi nimi.
Constantine Floris.
Kõlab kreekapäraselt.
Connie? Con.
Või Gus. Vahel öeldakse Gus.
Peaksin ta naisele kirjutama.
Kas oled segane, Dale? Kuulsin, et sa ei tarvita heroiini.
Olen puhas.
Näen üle pika aja kõike selgelt.
Siis selgita mulle järgmist.
Miks peaks süütu mees mõrvaohvri naisele kirjutama?
See on meie trump, et sa pole midagi kirja pannud.
Inimene sai surma.
Kas peaksin tegema näo, et midagi ei juhtunud?
Kuula mind, poja.
Paistab, et oled endast väljas.
Oled teinud vigu.
See teeb sulle au, et oma väidetavaid vigu kahetsed.
Kui palju mu ema teile maksab?
Täpselt nii palju, kui väärt olen.
Aita mul sind aidata, et sa ei keeraks ülejäänud elu pekki, poja.
Selle eest su ema mulle maksabki.
Kohtuasjas Riik vs. Conti,
härra Conti, kas tunnistate end süüdi?
Jah.
Ma olen süüdi.
Inimene saab elada linnas murtud südame ja riivatud uhkusega.
Ent slummis ellujäämiseks peab ta selle kõigile paljastama.
Kui seda siin teeksin, saaksin ehk uue võimaluse.
Õiendaksin arved oma saatusega,
kuid siis ma ei teadnud seda.
Võtsin seda järjekordse vanglakaristusena
ja oma rumaluses arvasin,
et mu töö oli parandada asju, mis ei vajanud nende meelest parandamist.
Ahaa! Assalamu alaikum, hr Lin.
Näen, et anname teile palju tööd.
Teen, mida suudan. Vähemalt üritan.
Keegi ei oota teilt enamat. Meil on vedanud, et meiega olete.
Sonam.
MAA-ARENDUSMINISTEERIUM
MAA-ARENDUSMINISTER
Mida paganat te teete? - Minister Pandey.
Aseminister.
Mitte kauaks. Rujul on khalaas.
Walidbhai saadab tervisi.
Teil oleks mõistlik see vastu võtta.
Kuula mind.
Ma ei saa seda ravida, kui ma seda ei näe.
Ei, ma ei saa seda sinuga teha.
Hüva. Kas sa haiglas käisid?
Miks sa aru ei saa? Olen abielunaine ega saa seda teha.
Pean vaid seda nägema.
Palun ära puutu mind! See valge mees on sõge.
Hüva, Sonam, miks sa tulid?
Palun aidake mind!
Lin vajab sind.
Kuhu sa ta viid? - Ta peab töötama!
Parvati, jumal tänatud. Ta ei lase end üle vaadata.
Parvati, palun selgita talle.
Ta käperdab mind. Ta käskis mul sari seljast võtta!
Lin, mis toimub? Ta on abielunaine.
Sa ei saa teda alasti sundida, kui kahekesi hütis olete.
Ütlesin sulle eelmine kord. - Miks ta siis naasis?
Kui need on tema reeglid, siis pidagu neist kinni.
Või võtku oma mees kaasa. - Ta mees on tööinimene.
Ta veedab palju aega ehitusplatsil.
Ta ei saa kõik jätta ja sinu juurde tulla.
Kui olete vaidlemise lõpetanud, siis me oleme valmis.
Dr Lin, küsige.
Vaata uuesti tema haava. Palun.
Näita mulle.
See on punasem ja hullem kui eelmine kord. Punetus on levinud.
See on punasem ja hullem kui enne.
Ma ei saa süüa ega magada.
Higistan ööd läbi ja kõht valutab.
Lisaks ta higistab ja tal kõht valutab.
Ta higistab ja kõht valutab.
Põletik on levinud.
Ta peab vaid haiglasse minema ja süsti saama.
Sa ei käinud haiglas?
Käisin kolm korda haiglas,
kuid tead, kuidas seal on. Mind ei võeta vastu.
Ta käis seal kolm korda, kuid teda ei võetud vastu.
Ta käis kolm korda, kuid teda ei võetud vastu.
Mis mõttes „ei võetud“?
Saadan inimesi sinna, kuna ei saa neid ise aidata.
Sa saadad neid sinna ja nemad saadavad neid tagasi sinu juurde.
Kas sa kuulsid mind?
Ta sureb, kui ei saa antibiootikume.
Teate mis? Põrgusse sellega.
Parvati, ütle Sonamile, et viime ta haiglasse.
Tuled minuga. Parvati samuti. - Linbaba, ma pean töötama.
Olgu, tulen. Muidugi aitan. - Ajan selle asja korda.
Madam. Rõõm kohtuda. Ma olen Akash Pandey.
Aitäh, et nii kiiresti minuga kohtusite.
Õnnitlen uue ametikoha puhul, minister Pandey.
Midagi pole veel otsustatud.
Kuulsin, et see on formaalsus.
Loodan, et meie äri on seda samuti.
Minu esitatud pakkumine Sagar Wada eest
on juba saanud minister Aadekari heakskiidu.
Neli pilvelõhkujat vaatega Cuffe Parade'ile.
30 korrust, 4 korterit korrusel, iga korter 10 miljonit ruupiat.
Kokku peaaegu 200 miljonit dollarit.
See plaan teenib kõige paremini kohalikku kogukonda ja majandust.
Mõistagi plaanisime Rujuli heldelt tänada.
Pärast tema kurba lahkumist lähevad need preemiad nüüd teile.
Usun, et avastate, et oleme väga tänulikud partnerid, minister Pandey.
Kindel see. Kuid...
Madam, on üks tilluke mure.
Milline mure?
Sagar Wada on ära lubatud.
Ära lubatud? Kellele?
Namaste.
Olen Walid Shah.
Rõõm kohtuda, härra Shah.
Kuulsin, et olete kaunis.
Kuid need jutud ei kirjelda teid vääriliselt.
Khaderbhai on alati kauneid asju hinnanud.
Mina aga olen alati veidi tahumatum olnud.
Nüüd aga tahan Khaderbhaid lugupidamisega kohelda.
Ent kui ta mu uue sõbra minister Pandeyga midagi üritab, tähendab see sõda.
Kaunid asjad ei ela kunagi sõdu üle, madam.
Hr Shah, ma esindan konsortsiumi...
Pole vaja. Teame kõik, kes me oleme.
Teame kõik, mis rolle täitma peame.
Teie roll on öelda Khaderbhaile, et Sagar Wada kuulub mulle.
HAIGLA
Kõik on hästi, boss. - Hr Ford.
Tulge. Istuge.
Mul oli täna nii kiire, kuid jätsin teie pärast kõik visiidid ära.
Oleme tänulikud. - Palun istuge.
Sonamil on tõsiselt põletikuline haav.
Ta vajab antibiootikume.
Ta on siin kolm korda käinud. Ta saadetakse muudkui tagasi.
Mul oli väga kiire. Nüüd saan ta vastu võtta.
Teen seda vaid teie pärast.
Tahate ta vastuvõtmise eest pistist?
See on riiklik haigla ja peaks tasuta olema.
Kas tal on arsti saatekiri?
Kuidas ma selle saan? - Mõnelt teiselt arstilt.
Ta küsib selle eest raha.
Vajan saatekirja või raha või oodake väljas nagu kõik teised.
Süsteem on selline. Isegi tema mõistab seda.
Lasete tal lihtsalt surra?
Mis kuradi arst te olete?
Ravime iga päev 600 patsienti.
Mulle ja personalile pole kuid makstud.
Kes te olete, et arstiks olemisest räägite?
Kaduge siit on näruste sõpradega. - Hea küll.
Kutsun turvamehed. - Kuulake.
Vabandage, härra.
Lin, peame minema.
Siin on palju politseinikke. Suur jama. Tule ruttu.
Ma ei tahtnud sind äratada.
Aitäh.
Kuidas sa end tunned?
Paremini.
Tunne...
läheb iga päev paremaks.
Aitäh, Sebastian, et mulle järele tulid.
Mul polnud kellelegi teisele helistada... - Miks kellelegi teisele helistada?
Ma hoolitsen su eest, Lisa. Sa tead seda.
Mul on vist aeg oma koju naasta.
Mida iganes soovid.
Sa tead, mida sinu vastu tunnen, Lisa.
Jah.
Ja ma hoolin sinust samuti. Aga ma lihtsalt...
Ma pole tükk aega isegi osanud midagi kellegi vastu tunda.
Isegi enda vastu.
Kas tuled minuga minu poole?
Ma ei taha seal üksi olla.
Sahkerdan sinuga, kuni saame raha Sonami ravimi jaoks. Nõus?
Nõus, Linbaba.
MAA-ARENDUSMINISTER RUJUL AADEKAR LEITI SURNUNA
Lin!
Mõni nädal tagasi olin üks teist.
Tegin kõiki vigu, mida peagi ise teete.
Kui tahate seda vältida ja raha säästa, pöörduge meie poole.
Mida rohkem teid on, seda odavamalt saab.
Hea toit, odav hind, hea hotell, väga seksikas äri, boss.
Tulge. - Tulge.
Kas Rujul pidi surema?
Oleksime võinud temaga rääkida ja ta poolehoiu tagasi võita.
Nüüd oleme tagasi alguses.
Toetasin Rujuli 20 aastat.
Millise sõnumi oleks tema reetmise andestamine saatnud?
Räägi mulle uuest ministrist, Pandeyst.
Temast peetakse kogukonnas ja ministeeriumis lugu.
Pühendunud hinduist, 12 aastat abielus, kaks last.
See oli korraldatud abielu. Naisel oli raha ja mehel karjäär.
Naise isa rahastas ta kampaaniat. Teeb seda siiani. Miski ei torka silma.
Uuri edasi. Kõigil meestel on saladusi.
Vaatame, kas neid saab kasutada. Sagar Wada võti on tema käes.
Mida sa tundsid, kui Walid välja ilmus?
Hirmu.
Ja ta teadis seda. Nautis seda.
Tundsin end tol hetkel tillukese ja üksikuna.
MAHENDRA KÜLALISTEMAJA ODAVAD TOAD
Hommikul näeme. - Aitäh. Nägemist.
Ole lahke.
Ei. Tahan kõike.
Pean ravimeid ostma. Selleks siia tulingi.
Linbaba. Ravimine on sinu rida, eks? Mitte minu.
Minu rida on Parvatiga abiellumiseks raha koguda.
Teed nalja.
Su plaan ei toimi, boss.
Isegi kui annan kõik sulle, kust sa ravimid ostad?
Sul pole retsepti, toidukaarti, ID-kaarti ega saatekirja.
Ebaseaduslikud ravimid.
Keegi ei tunne ega usalda sind ega müü sulle.
Prabhu, Sonam sureb, põhjuseta. - Lin, keegi ei hakka sind süüdistama.
Mina hakkan.
Oled tropp.
Lin, kuhu sa lähed?
Ravimeid ostma.
Hirmu ei pea häbenema.
Vaprus tähendab hirmu kiuste tegutsemist.
Sa pole iial üksi, Karla.
Kas meie arendajaid tuleb veel moosida?
Väga hea. Kas neile meeldisid gaseelilauljad?
Ma ei teadnud, et nii veidra voodikaaslasega sinna tuled.
Tean nüüd, miks sulle hr Ford meeldib.
Mida sa temast soovid?
Võibolla näen kedagi, kes vajab abi oma tee leidmisel.
Teesklesid, et ei tunne mind.
Sa ei tahtnud, et ta teaks me sidemest.
Meie suhe on olnud saladus sinu, mitte minu kaitsmiseks.
Siin haiseb narkotsi järele.
Võta, mida vajad, ja lähme.
Tule minu poole.
Jäta see pask selja taha.
Ei, peame siin kõik korda tegema.
Lisa, pole vaja... - Pean kõik korda tegema.
Ma pean.
Kas sa mõistad?
Hei. Ramesh? Kas mäletad mind?
Käisin üks päev siin Abdel Khader Khaniga.
Tahan, et annad talle teada,
et Lin Ford tahab temaga kiiresti rääkida.
Kas saad seda teha?
Jah. Teen seda. - Hüva. Tubli mees.
Vabandust.
Ma ei...
Pole hullu.
Kui seda vajad, kui väike suts aitab, siis...
Mida iganes vajad.
Tahan, et ütled ei.
Tahan, et ütled ei, raisk!
Ütle, kui ma eksin! Takista mind! Lihtsalt takista mind!
Miks sa ei...
Ära ütle kõige peale jah, Modena.
Tahad mulle toeks olla?
Tahad, et meie vahel oleks midagi, siis ära ütle kõige peale jah.
Ole minu eest tugev.
Ära luba mul seda paska puutuda, mis iganes ei juhtuks.
Ma luban.
Laseme siit jalga, kurat.
Härra Lin.
Lin, rõõm näha.
Jah, tänan nii kiiresti kohtumast. - Ütlesid Rameshile, et kiire oli.
Jah, vabandage, et teid sellega tülitan, kuid vajan meditsiinilisi vahendeid.
Saadan inimesi haiglasse, kuid neid ei aidata. Nõutakse raha.
Ma ei palu almust. Maksan ise.
Ja mida täpsemalt sa palud?
Mul pole sidemeid ravimite mustal turul.
Ja eeldad, et mul on.
Kuna... Miks?
Ma olen gangster?
Ei, lihtsalt... Ma...
See oli nali.
Enamik ei tea seda, ent kui esmakordselt Bombaysse tulin,
elasin samasuguses jhopadpatti's nagu Sagar Wada.
Ajan selle asja korda.
Aitäh, Khaderbhai.
Abdullah korraldab asja ära ja võtab ühendust.
Kas teate, millal?
Lihtsalt üks naine sureb, kui ma teda kiiresti ei ravi.
Siis peame lootma, inshallah, et suudame koos seda vältida.
Rõõm oli näha, Lin.
Aitäh.
Võin ta kohe viia. Milleks oodata?
Mida meeleheitlikumaks Lin muutub, seda tänulikum ta on.
Pane kõvemaks.
Mu varustaja nõuab poolt ettemaksuna.
Siis toob Modena kauba ja annad talle ülejäänu.
Kuidas tean, et sa ei peta?
Kaua mu äri kestab, kui sind petan?
Tõsi.
Raske on äri ajada, kui oled väikesteks tükkideks raiutud.
Tead, et oled ähvardamiseks väga kaugel kodust, Raheem.
Osta või ära osta. Mul on piisavalt kliente.
Ent kui saaksid vajaliku kraami Lagosest, poleks sa Bombays. Mõistad?
Sulle meeldivad need kutid, Lisa? Kas võin neid usaldada?
Kindla peale.
Kas tead, millest rääkisime?
Pole aimugi.
Aga usaldan neid. Nad on mu parimad sõbrad.
Ma ei tea.
Aga ma usaldan sind, arvan nii.
Oled liiga kaunis, et valetada.
See murraks mu südame.
Hea küll.
Võtan proovipartiina ühe kilo.
Kui kraam on hea, võtan veel.
Imeline.
Kohvi.
Tead, Lin mainis mulle seda meest.
See oli vist kuidagi seotud sinu, Lisa ja Palace'iga.
Nüüd paistab, et olete Lisaga tülis ja Lin on läinud.
Hakkad nüüd pärima asjade kohta, mis sinusse ei puutu?
Ei. Tegelikult jah. Üks küsimus.
Kas oled kombes, ma chère?
Kõik on hästi.
Lin on endiselt siin. Ta elab slummis.
Vabanda mind.
Sa ei saa mind sedasi jätta. Karla, palun sind. Tahan üksikasju.
Säästa mind oma loengust.
Ma ei pane su lahkumist pahaks. Tahan lihtsalt teada, et oled kombes.
Kui suuremeelne sinust.
Tead, kui üleolevalt see kõlab?
Peaksid tagasi tulema.
Sa pole see, mida vajan.
Ja need kaks on?
Arvasin, et tahad muutuda, Lisa. - Mine põrgu, Karla.
Sa pole mind eal usaldanud ega hakka usaldama.
Ma ei tõmba end pilve. Ma ei hoora.
Näen vaeva, et puhas püsida.
Modena aitab mind sellega.
Ta mõtleb seda, kui ütleb, et armastab mind.
Nad toovad sulle pahanduse kaela.
Sa ei toonud?
Lehti oled lugenud?
Oled lihtsalt õnnetu, Karla.
Sisimas oled õnnetu.
Ma ei taha õnnetu olla. Ma tahan lõbutseda. Mäletad seda?
Naeru, naljatamist, naeratamist? Seda ma tahan.
Oled Prabhu, eks?
Jah, ja te olete preili Karla.
Ma otsin Lini. Saad mind tema juurde viia?
Tegelen turismigiidi tööga. Vabandust.
Ole mulle giidiks Lini juurde.
Lin annab ehitamiseks palju raha.
Miks? - Ta on hea inimene.
Hea Sagar Wada sõber.
Eelkõige minu hea sõber, kuid nüüd kõik armastavad teda.
Ta on nüüd vägev arst. Ravib kõiki päevad läbi.
Kas saame chai'd?
Mulle ja mu heale sõbrale preili Karlale?
Kuidas julged siia tulla?
Kuhu Parvati viisid?
Kõigest Linbabaga haiglasse. - Kõigest haiglasse. Jäta!
Ise läksin. Ärge süüdistage teda.
Jõlkusite terve päeva Colabas. - Me ei teinud midagi halba.
Aitasime elu päästa, ema.
Otsisime teid hommikust saati.
Küsi, kellelt tahad. Otsisime teid.
Oleksid pidanud meile ütlema.
Kuidas siia pääsesid?
Ma ei teadnud, et see keelatud oli.
Maksin su sõbrale Prabhule.
Prabhu sõnul andsid neile ehitamiseks raha.
Eeldan, et see oli minult saadud raha.
Jah. - Linbaba.
Pole ime, et nii populaarne oled.
Mida sa endiselt siin teed, Lin?
Mõne päeva eest kibelesid minema ja nüüd mängid arsti.
Nad aitasid mind, kui teised seda ei teinud.
Keegi tuli mind siia otsima.
Küllap tahtis Zhou mulle otsa peale teha.
Nii tulekahju algaski.
Kuidas see sinu süü on?
Selle poisi ema on minu pärast surnud.
Olen neile võlgu.
Saan neile vaid üht asja pakkuda, nii kasutu, kui ma olen.
Kas sa ei karda, et keegi teine võib su passi pärast tulla?
Mul on kabuhirm.
Ent Lakshmi oli samuti hirmul, nii et see pole vabandus.
Nägin ajalehte.
See Rujul on surnud.
Kas pean ka sellepärast süümepiinu tundma? - Ei.
„Ei“, kuna sul on suva või kuna see pole meie süü?
Mõlemat.
Rujul Aadekar oli korrumpeerunud ametnik.
Ta kahjustas mu kliendi äri.
Tahtsin teda hoiatada.
Kaugemale see ei läinud.
Ajalehtede sõnul teda rööviti.
Jõukas mees vales Bombay linnaosas. Seda tuleb ette.
Mida sa siin teed, Karla?
Sain tol õhtul sind nähes šoki.
Eeldasin, et ilmud Reynaldosse.
Kui sa ei teinud seda, arvasin... - Rahu. Hakkan arvama, et hoolid minust.
Küllap olen selle ära teeninud.
Tõele au andes andsid mulle lahkumiseks raha.
Ja sa andsid selle ära.
Jah.
Mida sa Khader Khaniga tegid?
Suitsetasin, jõin teed.
Mehe kohta, kes ei soovi pahandusi, liigud huvitavas seltskonnas.
See käib ka sinu kohta?
Loodan küll. Ma ei tahaks ebahuvitav olla.
Jaa, ma ei kujuta seda ette.
Liiga kuradi salapärane.
Peaksin tagasi minema.
Vaesus sobib sulle, Lin.
Kui oleksid täitsa näljas ja paljas, oleksid vastupandamatu.
Ära võõraks jää.
Ravite ta terveks, hr Lin?
Miks ta ei tee midagi?
Kas te ei saa talle ravimit anda?
Hüva, mida me teeme? Loobime neid kaussi?
Suudad seda!
Jaa! Jehuu! - Peaaegu.
Peaaegu.
Anna minna, Jitendra, vana semu.
Linbaba, oled kodus?
Linbaba.
Lin.
Jah, Prabhu, olen kodus.
Oled juba söönud, Lin?
Ei, veel mitte.
Hästi, sest Ravi tõi sulle erilise roa.
Bombil. See on nagu Bombay part.
Kõige kuulsam kalaliik.
Söö.
Näeb imeline välja, Ravi. Aitäh. Sa poleks pidanud...
Vabandust, et üritasin teile haiget teha.
Võibolla oli Karlal õigus.
Võibolla mängisin tulega.
Kuna siinsed ohud olid ühed vähestest asjadest,
mis aitasid mineviku unustada.
Näed, Johnny? Ta käis jälle hädal.
Kuidas sinu hommik on, Lin?
Võrratu.
Ta ütleb seda, aga mõtleb vastupidist. Ma saan aru.
Ja ta on hommikul korra juba hädal käinud. Nägin seda.
Jitendral oli õigus.
Mida te ajate?
Linbaba, su naaber Jitendra rääkis meile,
et käisid eile 3-4 korda peldikus.
Sa ei lasknud tal magada.
Vaat, kes räägib. Ta andis terve öö prouaga kuuma.
Jitendra ja Ratna armumängud on tuntud üle Sagar Wada.
Kas sul on kõht lahti?
Jah. Hüva, Prabhu. Mul on sitt lahti.
Kas oled nüüd rahul?
Kahtlustan seda kala, mille Raviga mulle tõite.
Arre, Lin. Ei.
Ta püüdis selle kala ise ja tõi selle rahumärgiks.
Väga värske. Ta tõi selle mulle, et teda aitaksin.
Hüva. Asi polnud kalas.
Soovitan chandu chai'd juua.
See muudab väljaheite tahkeks ja õiget värvi.
Härra Lin, peate minuga tulema.
Ta on väga ohtlik mees, Lin. Mõrvarlik vennas.
Pole hullu, Prabhu. Ma tunnen teda.
Kuidas sa teda tunned?
Ära muretse.
Kui see mees sulle midagi teeb, ei saa ma sind aidata.
Mis lahti?
Midagi pole lahti.
Kuhu te Lini viite?
Ta on mu partner ja meil on äri Regali tänaval.
Mis su nimi on?
Prabhu.
Küllap oled tähtis nina, et mind küsitled. Äkki kutsun sind Prabhubhaiks?
Colaba turu maalik'uks? Sagar Wada sarkar'iks?
Mine tegele oma tühise äriga. - Rahu, Abdullah. Ta on mu sõber. Palun.
Tahad oma ravimeid või mitte?
Kõik on korras.
Ütle tädi Rubyle, et Abdullah Taheri tuli.
Tutvustan sind. Ülejäänu on sinu teha.
Namaste.
See on Ruby. Ta on Kala Topise boss.
Nad on Bombay parimad smugeldajad ja vargad.
Tervitus. Mu nimi on Lin.
Näita oma nimekirja.
See on inglise keeles.
Võin vajadusel lasta selle ära tõlkida.
Ma ei sündinud sellisena.
Olin kunagi raamatupidaja
ja mul oli oma korter Mahalakshmis.
Ma ei mõelnud midagi halba.
Kas joote minuga teed?
Ikka.
Võin kõik selle hankida.
150 000 ruupiat.
Mul pole nii palju raha.
Lootsin, et saate...
Et jõuame mingit sorti kokkuleppele.
Hinnaalandust?
Nendel inimestel pole kuhugi pöörduda.
Tahate, et aitan inimesi,
kes meile selja pöörasid?
Kes sunnivad meid siin nagu loomi elama?
Ei. Olen ärinaine. Selline on hind.
Andke vähemalt antibiootikume ja IV-ravi vahendeid.
Anna talle penitsilliini ja kaks IV-komplekti.
Pole vaja.
Tulen ülejäänu järele, kui raha koos on.
Kas saad seisma jääda? - Mida?
Pean tualetti minema.
Tualetti? - Jah.
Mine sinna.
Siia? - Jah.
Hoia seda.
Semu. Tualetti?
Oled surmalaps, sitapea.
Täna sa sured, Rafiq.
Hei!
Keegi ei pea siin täna surema.
Peame kuhugi jõudma. Kohe.
Semu, pean need vahendid ära viima.
Ja ma viin su kohale.
Kiiremini kui jala, aga tahan enne sinuga rääkida.
Suhkruõunaga. Minu lemmik.
Proovi ka sapotilli ja magusa laimi oma.
Nii see käibki? Üritad kedagi tappa ja sööd siis jäätist?
Poleks pidanud mind takistama. Hiljem tuleb jama.
See ei häiriks sind?
Enne kui Iraanist siia tulin, oli tapmine igapäevane.
Aga ma ei teadnud põhjust. Tegin, mida kästi.
Mul oli kaks venda.
Nad on nüüd surnud.
See on halb, kui oled ainus vend.
Nüüd tean, mille eest võitlen.
Khaderbhai eest.
Jah.
Khaderbhai on mees, kes loob tulevikku.
Meie aga ootame tuleviku saabumist.
Tema kujutab tulevikku ette, planeerib ja loob seda.
Kui Khaderbhai mind su juurde saatis, polnud ma kindel.
Mis mees on see gora, kes tahab arst olla?
Ent päästsid täna mu elu.
Ja ma päästsin sinu elu.
Khaderbhai nägi meis midagi tõelist.
Vahest olemegi nagu vennad.
Abdullah, ma ei saa teie tegevuses kaasa lüüa.
Khaderbhai peab mõistma, et pean nähtamatuks jääma.
Ei mingeid pahandusi ega tähelepanu.
Sinu soovid pole olulised.
Meiesuguste inimeste saatus on juba kirjutatud.
Pean päriselt need vahendid ära viima.
Kuradi peldikute vahel?
Ravi.
Kas andsid mulle sitta kala?
See...
on samuti sulle.
Hästi paned, semu.
Kas räägid Qasimile?
Ei. - Miks?
Loodan, et ehk ühel päeval ei vihka sa mind.
Jah, hästi. Väga hea.
Kuidas öelda „Sul hakkab nüüd parem“?
Sonam.
Ei.
Arvad, et Walid saatis Rafiqi Sagar Wada pärast sulle kallale?
Ei.
Kui bhai'd ja ülemused rahu sõlmivad, ei tähenda see, et sõdurid unustavad.
Rafiq vihkab mind.
Ta nägi mind üksi ja üritas võimalust kasutada.
Ta oleks mu tapnud, kui Lini polnuks. - Ta päästis su elu.
Riskis selleks oma eluga. Kõhklemata.
Aga ta ei lubanud mul Rafiqi tappa. Ta on imelik mees.
Ta meeldib sulle?
Jah. Ta on aumees.
Sai ta Rubylt, mida soovis?
Ainult väikse osa. Tal pole raha. Mitte vajaliku hankimiseks.
Milline on sinu elu hind, Abdullah?
Sinu uus vend kinkis selle meile täna.
Ja Rafiq?
Teen talle otsa peale?
Ei.
Mitte praegu.
Kui sõda Walidiga peab tulema, siis meie ei alusta seda.
Aga kui ta uuesti üritab? - Tee nii, et ta surnukeha ei leitaks.
Sind on keeruline leida.
Abdullah. Mida sa siin teed?
Khader saatis mu Ruby juurde.
Mida ta selle eest tahab?
Vahest Khaderbhai teab, et su uhkus hakkab su tööd segama.
Tahad seda või mitte?
Nüüd oled samuti osa plaanist, kas pole?
Teadsin, et sõlmisin lepingu saatanaga,
kuid mida iganes see endast kujutas, tahtsin selle osapool olla.
Minu olukorras mees pidanuks tundma hirmu.
Mina aga olin elevil.
PÕHINEB GREGORY DAVID ROBERTSI ROMAANIL „SHANTARAM“
Tõlkinud Vova Kljain